Ministru kabineta noteikumu projekta

**”Grozījumi Ministru kabineta 2011.gada 21.jūnija noteikumos Nr.485 „Atsevišķu veidu bīstamo atkritumu apsaimniekošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „”Grozījumi Ministru kabineta 2011.gada 21.jūnija noteikumos Nr.485 „Atsevišķu veidu bīstamo atkritumu apsaimniekošanas kārtība”” (turpmāk – noteikumu projekts) ir izstrādāts, lai:1. nodrošinātu Eiropas Parlamenta un Padomes 2013. gada 20.novembra direktīvas 2013/56/ES, ar ko groza Eiropas Parlamenta un Padomes Direktīvu 2006/66/EK par baterijām un akumulatoriem, un bateriju un akumulatoru atkritumiem attiecībā uz tādu kadmiju saturošu pārnēsājamu bateriju un akumulatoru laišanu tirgū, kurus paredzēts izmantot bezvada elektriskajos instrumentos, kā arī attiecībā uz podziņelementu ar nelielu dzīvsudraba saturu laišanu tirgū un ar ko atceļ Komisijas Lēmumu 2009/603/EK (turpmāk – Direktīva 2013/56/ES), pārņemšanu Latvijas normatīvajos aktos;
2. precizētu kārtību, kādā aprēķina pārstrādāto bateriju un akumulatoru apjomu, un kārtību, kādā sagatavo, apkopo un iesniedz Eiropas Komisijā ziņojumus par Latvijas tirgū laistajiem bateriju un akumulatoru apjomiem un par savāktajiem un pārstrādātajiem bateriju un akumulatoru atkritumiem.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru Kabineta noteikumi Nr.485 “Atsevišķu veidu bīstamo atkritumu apsaimniekošanas kārtība” (turpmāk – MK noteikumi nr.485) paredz, ka bateriju un akumulatoru atkritumu pārstrādes apjomu nosaka procentos no to bateriju un akumulatoru atkritumu vidējā svara, kas nogādāti atkritumu apstrādes iekārtās iepriekšējā gadā, savukārt Eiropas Komisijas 2012.gada 11.jūnija regula Nr. 493/2012, ar ko saskaņā ar Eiropas Parlamenta un Padomes Direktīvu 2006/66/EK paredz sīki izstrādātus noteikumus attiecībā uz bateriju un akumulatoru atkritumu pārstrādes procesu pārstrādes mērķlielumu aprēķināšanu (turpmāk – Regula Nr.493/2012) paredz atšķirīgu kārtību, kādā aprēķināmi pārstrādātie bateriju un akumulatoru atkritumu apjomi. MK noteikumi Nr.485 pašreiz nosaka, ka bateriju un akumulatoru ražotāji vai bateriju un akumulatoru atkritumu apsaimniekotāji (ja ražotājs ar tiem ir noslēdzis attiecīgu līgumu) katru gadu līdz 20.aprīlim par iepriekšējo kalendāra gadu iesniedz bateriju un akumulatoru ražotāju reģistrā ziņojumu par Latvijas tirgū laisto bateriju un akumulatoru pārdošanas apjomiem un par Latvijā savāktajiem un pārstrādātajiem bateriju un akumulatoru atkritumu apjomiem. Vides aizsardzības un reģionālās attīstības ministrija (turpmāk – VARAM), sagatavojot ziņojumus Eiropas Komisijai par bateriju un akumulatoru tirgū laistajiem apjomiem un par bateriju un akumulatoru atkritumu savākšanu un pārstrādi, ir konstatējusi, ka minētais ziņošanas biežums ir nepietiekams, lai varētu novērst MK noteikumos Nr.485 noteikto radītāju bateriju un akumulatoru atkritumu savākšanai un pārstrādei neizpildi. VARAM uzskata, ka biežāka ziņojumu sniegšana var uzlabot iespējas kontrolēt MK noteikumos Nr.485 noteikto rādītāju izpildi un savlaicīgi konstatēt, ka pastāv risks neizpildīt noteikumos Nr.485 noteiktās prasības. Ievērojot minēto, noteikumu projektā tiek paredzēts, ka bateriju un akumulatoru ražotāji biežāk iesniegs ziņojumus Bateriju un akumulatoru ražotāju reģistrā par tirgū laisto bateriju un akumulatoru daudzumu un veidiem, paredzot, ka šāds ziņojums tiek iesniegts reizi pusgadā, savukārt ziņojums par savākto un pārstrādāto bateriju un akumulatoru atkritumu veidiem un daudzumiem paredzēts iesniegt vienu reizi pusgadā. VARAM norāda, ka bateriju un akumulatoru atkritumu apsaimniekošanas sistēmu ietvaros komersanti, kas saņem atbrīvojumu no DRN samaksas, paši deklarē saviem apsaimniekotājiem ar dabas resursu nodokli apliekamos bateriju un akumulatoru apjomus. Valsts ieņēmumu dienesta veikto pārbaužu rezultātā tika konstatēts, ka vairāki no pārbaudēs iesaistītajiem komersantiem nav norādījuši apsaimniekotājam visu radīto videi kaitīgo preču apjomu, kas būtu apliekams ar DRN, tādejādi faktiski nesamaksājot dabas resursu nodokli par daļu radītā apjoma. VARAM uzskata, ka salīdzinoši biežāka datu sniegšana par tirgū laistajiem bateriju un akumulatoru veidiem un daudzumiem varētu novērst gadījumus, kad netiek sniegti dati par visiem apjomiem. Noteikumu projekts paredz, ka videi kaitīgo preču atkritumu apsaimniekotājs sniedz informāciju par katru bateriju un akumulatoru ražotāju atsevišķi attiecībā uz tā tirgū laistajiem bateriju un akumulatoru apjomiem, kā arī savāktajiem un pārstrādātajiem bateriju un akumulatoru apjomiem. Minētā norma ļauj iegūt informāciju par katra atsevišķa bateriju un akumulatoru ražotāja tirgū laisto bateriju un akumulatoru veidiem un apjomiem, kā arī par šo bateriju un akumulatoru atkritumu savākšanu un pārstrādi. Minētā informācija par katru bateriju un akumulatoru ražotāju ir nepieciešama, ja bateriju un akumulatoru ražotājs pieņem lēmumu slēgt līgumu ar citu videi kaitīgo preču atkritumu apsaimniekotāju vai arī ja videi kaitīgo preču atkritumu apsaimniekotājs kļūst maksātnespējīgs.MK noteikumos Nr.485 līdz šim nav noteikta kārtība, kā bateriju un akumulatoru ražotāji vai bateriju un akumulatoru atkritumu apsaimniekotāji iesniegto ziņojumu apkopo un sagatavo iesniegšanai Eiropas Komisijā. MK noteikumos Nr.485 2.pielikumā šobrīd nav iekļauta bateriju un akumulatoru klasifikācija atbilstoši to ķīmiskajam sastāvam, tādējādi ir precizēts noteikumu projekta 2.pielikuma 2. un 3.punkts.Noteikumu projekts paredz izdarīt šādus grozījumus Ministru kabineta 2011.gada 21.jūnija noteikumos Nr.485:1) precizēt, ka bateriju un akumulatoru atkritumu pārstrādes apjomu nosaka atbilstoši Regulai Nr. 493/2012; 2) precizēt bateriju un akumulatoru ražotāju vai bateriju un akumulatoru atkritumu apsaimniekotāju ziņojumu par Latvijas tirgū laisto bateriju un akumulatoru pārdošanas apjomiem un par Latvijā savākto bateriju un akumulatoru atkritumu apjomiem un par to pārstrādi iesniegšanas biežumu un termiņu; 3) precizēt kārtību, kādā Vides aizsardzības un reģionālās attīstības ministrija vai tās pilnvarota institūcija apkopo informāciju, arī veicot attiecīgus aprēķinus, par Latvijas tirgū laisto bateriju un akumulatoru pārdošanas apjomiem un par Latvijā savākto bateriju un akumulatoru atkritumu apjomiem un par to pārstrādi; 4) precizēt bateriju un akumulatoru klasifikāciju, ņemto vērā bateriju un akumulatoru ķīmisko sastāvu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Latvijas Vides aizsardzības fonda administrācija, biedrība “Latvijas Elektrotehnikas un elektronikas rūpniecības asociācija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. 5 videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm;
2. 5 bīstamo atkritumu apsaimniekošanas komersanti, kuri veic bateriju un akumulatoru atkritumu pārvadājumus, lai minētos atkritumus nogādātu pārstrādei citās Eiropas Savienības valstīs, tā kā Latvijā nav pārstrādes iekārtu šādu atkritumu pārstrādei.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta spēkā stāšanās rezultātā videi kaitīgo preču atkritumu apsaimniekotāji biežāk iesniegs Bateriju un akumulatoru ražotāju reģistrā ziņojumus par Latvijas tirgū laisto bateriju un akumulatoru pārdošanas apjomiem un par Latvijā savāktajiem un pārstrādātajiem bateriju un akumulatoru atkritumu apjomiem.Minētā prasība neattieksies uz bīstamo atkritumu apsaimniekošanas komersantiem, kas veic bateriju un akumulatoru atkritumu pārvadājumus, lai minētos atkritumus nogādātu pārstrādei citās Eiropas Savienības valstīs, tā kā Latvijā nav pārstrādes iekārtu šādu atkritumu pārstrādei. |
| 3. | Administratīvo izmaksu monetārs novērtējums | 1.Administratīvo izmaksu monetārs novērtējums ziņojuma sniegšanai par Latvijas tirgū laisto bateriju un akumulatoru veidiem un daudzumiem:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā [[1]](#footnote-1) (741,00 *euro*) ar Darba likuma 131.panta pirmajā daļā minēto normālo darba laiku (40 stundas nedēļā x4 =160 stundas mēnesī) = 4,63 *euro*;l – laika patēriņš, kas nepieciešams, lai sagatavotu informāciju, kuras sniegšanu paredz projekts – 40 darba stundas, ņemot vērā, ka ir nepieciešams apkopot līgumpartneru sniegto informāciju par Latvijas tirgū laisto bateriju un akumulatoru veidiem un daudzumiem: n – subjektu skaits, uz ko attiecas projektā paredzētās informācijas sniegšanas prasības – 5 videi kaitīgo preču atkritumu apsaimniekotāji;b – cik bieži gada laikā projekts paredz informācijas sniegšanu - 4.Aprēķins: C= (4,63 x 40)x (5x 4) = 185,2 x 20= 3704,00 *euro*2. Administratīvo izmaksu monetārs novērtējums ziņojumu par savākto un pārstrādāto bateriju un atkritumu daudzumu un veidiem: C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā [[2]](#footnote-2) (741,00 *euro*) ar Darba likuma 131.panta pirmajā daļā minēto normālo darba laiku (40 stundas nedēļā x4 =160 stundas mēnesī) = 4,63 *euro*;l – laika patēriņš, kas nepieciešams, lai sagatavotu informāciju, kuras sniegšanu paredz projekts – 40 darba stundas, ņemot vērā, ka ir nepieciešams apkopot līgumpartneru sniegto informāciju savākto un pārstrādāto bateriju un akumulatoru atkritumu veidiem un daudzumiem: n – subjektu skaits, uz ko attiecas projektā paredzētās informācijas sniegšanas prasības – 5 videi kaitīgo preču atkritumu apsaimniekotāji;b – cik bieži gada laikā projekts paredz informācijas sniegšanu - 2.C= (4,63 x 40)x (5x 2) = 185,2x 10= 1852,00 *euro*. Salīdzinājumam pievienojam informāciju par izmaksām, kas rastos, ja netiktu izpildītas MK noteikumos Nr.485 noteiktās prasības un Eiropas Komisija būtu vērsusies pret Latviju Eiropas Savienības tiesā (turpmāk – EST). Gadījumā, kad EST pieņem „*pirmo*” (konstatējošo) spriedumu pret dalībvalsti, dalībvalstij ir jārīkojas pietiekami ātri, lai novērstu konstatēto pārkāpumu un nenonāktu līdz „*otrajam*” EST spriedumam, ar kuru valstij var tikt piemērota soda nauda un kavējuma nauda. Pašlaik Latvijai noteiktā minimālā soda nauda ir 375 000 eiro, savukārt kavējuma nauda ir noteikta no 455 eiro līdz 27 300 eiro apmērā par katru kavējuma dienu pēc „*otrā*” sprieduma pasludināšanas līdz pārkāpums tiek pilnībā novērsts.[[3]](#footnote-3) |
| 4. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Nepieciešamie saistītie tiesību aktu projekti | Lai nodrošinātu Direktīvas 2013/56/ES pārējo prasību pārņemšanu, ir izstrādāts Ministru kabineta noteikumu projekts “Grozījumi Ministru kabineta 2006.gada 14.februāra noteikumos Nr.139 ”Noteikumi par atsevišķu bīstamas ķīmiskas vielas saturošu iekārtu un produktu lietošanas un marķēšanas prasībām un par videi kaitīgo preču sarakstu””, kurā tiks ietverti Dirketīvā 2013/56/ES noteiktie aizliegumi atsevišķu bateriju veidu laišanai tirgū, kā arī prasības nodrošināt bateriju un akumulatoru izņemšanu no iekārtām, kurās tie ievietoti. Noteikumu projektu plānots izsludināt valsts sekretāru sanāksmē 2015.gada maijā. |
| Atbildīgā institūcija | Vides aizsardzības un reģionālās attīstības ministrija |
| Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Direktīva 2013/56/ES (OV L 329, 10.12.2013., 5. lpp.)Regula Nr. 493/2012 (OV L 151/11, 12.6.2012., 9.lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Direktīva 2013/56/ES (OV L 329, 10.12.2013., 5. lpp.); |
| A | B | C | D |
| 1.panta 11.daļas 1.teikums | Noteikumu projekta 4.punkts | Ieviests pilnībā | Neparedz stingrākas prasības. |

|  |  |
| --- | --- |
|  | 1.tabulaTiesību akta projekta atbilstība ES tiesību aktiem |
|  | Regula Nr. 493/2012 (OV L 151/11, 12.6.2012., 9.lpp.) |
| B | C |  | D |
| 3.panta 4.punkts | Noteikumu projekta 2.punkts | Ieviests pilnībā | Neparedz stingrākas prasības. |
| 1., 2., 3.pielikums | Noteikumu projekta 1.punkts | Ieviests pilnībā | Neparedz stingrākas prasības. |
| 4., 5., 6.pielikums | Noteikumu projekta 2.punkts | Ieviests pilnībā | Neparedz stingrākas prasības. |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Informācija par Direktīvas 2013/56/EK citu normu pārņemšanu ir iekļauta noteikumu projekta “Grozījumi Ministru kabineta 2006.gada 14.februāra noteikumos Nr.139 ”Noteikumi par atsevišķu bīstamas ķīmiskas vielas saturošu iekārtu un produktu lietošanas un marķēšanas prasībām un par videi kaitīgo preču sarakstu”” anotācijā.  |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada 1.aprīlī ir ievietots VARAM publiskā tīmekļa vietnē. Ieinteresētajām personām ir tiesības izteikt viedokli un sniegt priekšlikumus.  |
| 2. | Sabiedrības līdzdalība projekta izstrādē  | Saņemtie priekšlikumi pēc izvērtēšanas tiks iestrādāti noteikumu projektā vai arī tiks sniegts pamatojums, kāpēc sabiedrības priekšlikumi nav iekļaujami noteikumu projektā. |
| 3. | Sabiedrības līdzdalības rezultāti  | Noteikumu projekta izstrādes un saskaņošanas gaitā netika saņemti priekšlikumi un komentāri. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija un biedrība „Latvijas Elektrotehnikas un elektronikas rūpniecības asociācija”. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide, likvidēšana vai reorganizēšana |
| 3. | Cita informācija | Nav. |

**Anotācijas III sadaļa un V.sadaļas 2.tabula -** projekts šo jomu neskar.

Vides aizsardzības un

reģionālās attīstības ministrs K.Gerhards

Iesniedzējs:

Vides aizsardzības un

reģionālās attīstības ministrs K.Gerhards

Vīza:

Valsts sekretārs G.Puķītis

31.07.2015., 11:00

1883

I.Doniņa

67026515; ilze.donina@varam.gov.lv

1. <http://data.csb.gov.lv/pxweb/lv/Sociala/Sociala__ikgad__dsamaksa/?tablelist=true&rxid=562c2205-ba57-4130-b63a-6991f49ab6fe> [↑](#footnote-ref-1)
2. <http://data.csb.gov.lv/pxweb/lv/Sociala/Sociala__ikgad__dsamaksa/?tablelist=true&rxid=562c2205-ba57-4130-b63a-6991f49ab6fe> [↑](#footnote-ref-2)
3. Komisijas Paziņojums (SEC(2010) 923) par **līguma par Eiropas Savienības darbību 260.panta piemērošanu.** Pieejams: <http://ec.europa.eu/community_law/docs/docs_infringements/sec_2010_923_en.pdf> [↑](#footnote-ref-3)